

**Жеке кәсіпкерлік субъектілеріне баруларды және тексерулерді есепке алу кітабының нысанын бекіту туралы**

***Күшін жойған***

Қазақстан Республикасы Индустрия және сауда министрінің 2006 жылғы 12 шілдедегі N 190 Бұйрығы. Қазақстан Республикасы Әділет министрлігінде 2006 жылғы 28 шілдеде тіркелді. Тіркеу N 4320. Күші жойылды - Қазақстан Республикасы Индустрия және сауда министрінің 2009 жылғы 28 желтоқсандағы № 354 бұйрығымен

      Күші жойылды - Қазақстан Республикасы Индустрия және сауда министрінің 2009.12.28 № 354 бұйрығымен.

      "Жеке кәсіпкерлік туралы" Қазақстан Республикасы Заңының  1-бабы 9) тармақшасын іске асыру мақсатында  **БҰЙЫРАМЫН:**

      1. Қоса берілген жеке кәсіпкерлік субъектілеріне баруларды және тексерулерді есепке алу кітабының нысаны бекітілсін.

      2. Әкімшілік-құқықтық жұмыстар департаменті:   
      осы бұйрықты Қазақстан Республикасының Әділет министрлігінде мемлекеттік тіркеуді қамтамасыз етсін;   
      осы бұйрықты мемлекеттік тіркеуден кейін бұқаралық ақпарат құралдарында жарияласын.

      3. Осы бұйрықтың орындалуын бақылау Индустрия және сауда вице-министрі А. Баталовқа жүктелсін.

      4. Осы бұйрық алғаш рет ресми жарияланған күнінен бастап он күнтізбелік күн өткен соң қолданысқа енгізіледі.

*Министр*

                                              Индустрия және сауда   
                                                   министрінің   
                                             2006 жылғы 12 шілдедегі   
                                                N 190 бұйрығымен   
                                                    бекітілген

**Жеке кәсіпкерлік субъектілеріне бару және тексерулердің**   
**есебі кітабы**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| N | Бару және тексеру күні | Өз құзыреті шегінде құқықтық статистика және арнайы есепке алу саласындағы статистикалық қызметті жүзеге асыратын мемлекеттік органдағы тіркеу нөмірі мен күні | Бақылаушы органының тексеру тағайындау туралы актісінің нөмірі мен күні | Бақылаушы органның атауы, тексеруді тағайындаған лауазымды тұлғаның аты-жөні және лауазымы | Тексеруді немесе баруды жүзеге асырған тұлғаның аты-жөні және лауазымы | Тексерудің немесе барудың түрі мен мәні | Тексеруді немесе баруды жүргізу мерзімі, сондай-ақ тексеруді жүргізу немесе тоқтата тұру туралы мәлімет | Тексеруді жүзеге асырған тұлғаның аты-жөні және қолы |
|  |  |  |  |  |  |  |  |  |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК